Emaar Properties
Emaar Properties (Emaar Developments yoki Emaar) — Birlashgan Arab Amirliklarida joylashgan koʻchmas mulkni rivojlantirish boʻyicha koʻp millatli amirlik kompaniyasi. Bu Dubay moliya bozorida roʻyxatga olingan ochiq aktsiyadorlik kompaniyasi boʻlib, uning qiymati 2021-yil iyun holatiga koʻra, 15,5 milliard AQSh dollarini tashkil etdi. Emaar 6 ta biznes segmenti va 60 ta faol kompaniyalari bilan birgalikda Yaqin Sharq, Shimoliy Afrika, Osiyo, Yevropa va Shimoliy Amerikadagi 36 ta bozorda jamoaviy ishtirok etadi. Emaar Properties BAAdagi eng yirik koʻchmas mulk ishlab chiqaruvchilardan biri boʻlib, dunyodagi eng baland bino Burj Xalifa qurilishi kabi yirik loyihalari bilan tanilgan. 2021-2022-yillarda Misrning Oʻrta yer dengizi sohilidagi Marassi loyihasi keng eroziyaga va yaqin atrofdagi plyajlarning atrof-muhitga katta zarar yetkazishi Emaar uchun turli munozlarni keltirib chiqardi. Oʻshandan beri ijtimoiy va anʼanaviy ommaviy axborot vositalarida keng tarqalgan norozilik koʻchmas mulk firmasiga qaratildi. Aytilishicha, Emaar oʻz loyihasiga Misr hukumati tomonidan berilgan qurilish ruxsatnomalaridan chetga chiqqan va shu sababli atrofdagi plyajlarda kutilmagan ekologik buzilishlarni keltirib chiqargan. Emaar bu eʼtirozlarga ahamiyat bermay, oʻzining zararli loyiha faoliyatini davom ettiraverdi. 